దర్శకరత్న దాసరి నారాయణరావును అలనాటి ఓ స్టార్ హీరో ఘోరంగా అవమానించాడట. ఆ విషయాన్ని దర్శకరత్న దాసరి నారాయణ రావు స్వయంగా వెల్లడించారు. ఆ హీరో ఎవరో కాదు.. అక్కినేని నాగేశ్వరరావు అని ఆయన చెప్పారు. దాసరి నారాయణరావు, అక్కినేని నాగేశ్వరరావు కాంబినేషన్లో ఎన్ని సూపర్ హిట్ సినిమాలు వచ్చాయో తెలిసిందే. తమ మధ్య అభిప్రాయ భేదాలు వచ్చిన మాట వాస్తవమేనని, ఓ సందర్భంలో అక్కినేని నాగేశ్వరరావు తనను ఘోరంగా అవమానించారని, ఆ కారణంగానే తమ మధ్య దూరం పెరిగిందని తెలిపారు. ఇటీవల జరిగిన ఓ కార్యక్రమంలో ఆయన ఆ విషయాలను వెల్లడించారు. ఆయన ప్రవర్తన తనను చాలా బాధించేదని చెప్పారు. ఆ విషయాన్ని బయటకు చెబితే.. నాగేశ్వరరావుపై ప్రజలకు ఉన్న గౌరవం మొత్తం పోతుందని, అందుకే నాడు ఆ విషయాన్ని వెల్లడించలేదని చెప్పారు. అయితే.. అక్కినేని అంటే ఇప్పటికీ, ఎప్పటికీ తనకు గౌరవం ఉందని, ఉంటుందని స్పష్టం చేశారు. అలాగని అక్కినేని తనకు చేసిన అవమానాన్ని కూడా ఎన్నటికీ మరచిపోలేనని, ఆ అవమానమేంటో ఎప్పటికీ ఎవరికీ చెప్పనని, దానిని నా మనసులోనే దాచుకుంటానని దాసరి స్పష్టం చేశారు. ఆ నాటి అవమానం గురించి మరి దాసరి ఇప్పుడెందుకు బయటపెట్టాడో ఆయనకే తెలియాలి.
darsakaratna dasari narayanaraonu alanati oo star heero ghoramgaa avamaaninchaadata. aa vishayaanni darsakaratna dasari narayana raavu swayamgaa velladinchaaru. aa heero evaro kaadu.. akkineni nageshwararao ani aayana cheppaaru. dasari narayanarao, akkineni nageshwararao combinationlo enni super hit cinimaalu vachayo telisinde. tama madhya abhipraya bhedaalu vachina maata vaastavamenani, oo sandarbhamlo akkineni nageshwararao tananu ghoramgaa avamaaninchaarani, aa kaaranamgaane tama madhya dooram perigindani telipaaru. iteevala jarigina oo kaaryakramamlo aayana aa vishayaalanu velladinchaaru. aayana pravartana tananu chala badhinchedani cheppaaru. aa vishayaanni bayataku chebithe.. nageshwararaopai prajalaku unna gowravam mottam potundani, anduke naadu aa vishayaanni velladinchaledani cheppaaru. ayithe.. akkineni ante ippatikee, eppatiki tanaku gowravam undani, untundani spashtam chesaru. alaagani akkineni tanaku chesina avamaanaanni kuudaa ennatikee marachipolenani, aa avamanamento eppatiki evariki cheppanani, daanini naa manasulone daachukuntaanani dasari spashtam chesaru. aa naati avamanam gurinchi mari dasari ippudenduku bayatapettado aayanake teliyaali.